stanford-oval/wikipedia huggingface dataset:
คิม โซ-ฮย็อน
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2008 | My Name Is Pity | จิน-ฮา (วัยเด็ก) | ภาพยนตร์สั้น |
| 2010 | Man of Vendetta | จู ฮเย-ริน | นักแสดงสมทบ |
| 2011 | Sin of a Family | จอง มย็อง-ฮี | นักแสดงสมทบ |
| 2011 | Spy Papa | ซุน-บก |  |
| 2012 | I Am a King | ซอล-บี | นักแสดงสมทบ |
| 2013 | Killer Toon | ซอ มี-ซุก (วัยรุ่น) |  |
| 2016 | The last princess | เจ้าหญิงท็อกฮเย​ (วัยรุ่น) ​ | นักแสดงสมทบ |
| 2016 | Pure love | จอง ซู-อ๊ก | นักแสดงหลัก |
| 2017 | Your Name | มิยามิซึ มิสึฮะ | พากย์เสียง (ภาษาเกาหลี) ​ |
ผลงาน > ละครโทรทัศน์

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2006 | Drama City "Ten Minute, Minor" | เคบีเอส2 |  | นักแสดงรับเชิญ |
| 2007 | A Happy Woman | เคบีเอส2 | อี จี-ย็อน (วัยเด็ก) ​ | นักแสดงรับเชิญ |
| 2007 | Que Sera, Sera | เอ็มบีซี​ | ฮัน อึน-ซู (วัยเด็ก) | นักแสดงรับเชิญ |
| 2008 | Hometown of Legends "Child, Let's Go to Cheong Mountain" | เคบีเอส2 | ย็อน-ฮวา | นักแสดงหลักในตอนที่ 2 |
| 2008 | Wife and Woman | เคบีเอส2 | โช แจ-นี | นักแสดงสมทบ |
| 2009 | Ja Myung Go | เอสบีเอส​ | มโย-รี | นักแสดงรับเชิญ |
| 2009 | The Children of Heaven | เอสบีเอส​ | คิม ซุน-ย็อง | นักแสดงสมทบ |
| 2009 | Loving You a Thousand Times | เอสบีเอส​ |  | นักแสดงรับเชิญ |
| 2010 | Becoming a Billionaire | เคบีเอส2 | อี ชิน-มี (วัยเด็ก) ​ | นักแสดงสมทบ |
| 2010 | Bread, Love and Dreams | เคบีเอส2 | กู จา-ริม (วัยเด็ก) ​ | นักแสดงสมทบ |
| 2011 | The Thorn Birds | เคบีเอส2 | ซอ จ็อง-อึน (วัยเด็ก) ​ | นักแสดงสมทบ |
| 2011 | The Duo | เอ็มบีซี | กึม-อ๊ก (วัยเด็ก) ​ | นักแสดงสมทบ |
| 2011 | Padam Padam | เจทีบีซี | จอง จี-อา | นักแสดงสมทบ |
| 2012 | Moon Embracing the Sun | เอ็มบีซี | ยุน โบ-กย็อง (วัยรุ่น) ​ | นักแสดงสมทบ |
| 2012 | Rooftop Prince | เอสบีเอส | ฮง เซ-นา (วัยรุ่น) ​/ฮง ฮวา-ยง (วัยรุ่น) | นักแสดงรับเชิญ |
| 2012 | Love Again | เจทีบีซี | จอง ยู-รี |  |
| 2012 | Reckless Family - Season 1 | เอ็มบีซี เอฟวรี 1 | คิม โซ-ฮย็อน | นักแสดงสมทบ |
| 2012 | Ma Boy | ทูนิเวิร์ส | จาง กือ-ริม |  |
| 2012 | Missing You | เอ็มบีซี | อี ซู-ย็อน (วัยรุ่น) ​ |  |
| 2013 | Iris II: New Generation | เคบีเอส2 | จี ซู-ย็อน | นักแสดงสมทบ |
| 2013 | The Secret of Birth | เอสบีเอส | จอง อี-ฮย็อน (วัยรุ่น) ​ | นักแสดงรับเชิญ |
| 2013 | I Can Hear Your Voice | เอสบีเอส | จาง ฮเย-ซ็อง (วัยรุ่น) ​ |  |
| 2013 | The Suspicious Housekeeper | เอสบีเอส | อึน ฮัน-กยูล | นักแสดงสมทบ |
| 2014 | Triangle | เอ็มบีซี | ฮวัง ชิน-ฮเย (วัยรุ่น) ​ | นักแสดงสมทบ |
| 2014 | Reset | โอซีเอ็น | ชเว ซึง-ฮี/โช อึน-บี |  |
| 2014 | Drama Special Season 5: Different Cries | เคบีเอส2 | รยู จี-ฮเย |  |
| 2015 | A Girl Who Sees Smells | เอสบีเอส | ชเว อึน-ซอล | นักแสดงสมทบ ตอนที่ 1-2 และ 5 |
| 2015 | Who Are You: School 2015 | เคบีเอส2 | อี อึน-บี/โก อึน-บย็อล |  |
| 2016 | Page Turner | เคบีเอส2 | ยุน ยู-ซึล |  |
| 2016 | Nightmare High | เนเวอร์ ทีวีแคส | คัง เย-ริม |  |
| 2016 | Hey Ghost, Let’s Fight | ทีวีเอ็น | คิม ฮย็อน-จี |  |
| 2016 | Guardian: The Lonely and Great God | ทีวีเอ็น | คิม ซ็อน | นักแสดงรับเชิญ ตอนที่ 1 และ 10-12 |
| 2017 | The Emperor: Owner of the Mask | เอ็มบีซี | ฮัน กา-อึน |  |
| 2017 | While You Were Sleeping​ | เอสบีเอส | พัก โซ-ยุน | นักแสดงรับเชิญ ตอนที่ 3-8 และ 32 |
| 2018 | Radio Romance | เคบีเอส2 | ซง กือ-ริม |  |
| 2019 | Love Alarm | เน็ตฟลิกซ์​ | คิม โจ-โจ |  |
| 2019 | The Tale Of Nokdu | เคบีเอส2 | ทง ดง-จู/อึน-ซอ |  |
| 2021 | Love Alarm Season 2 | เน็ตฟลิกซ์ | คิม โจ-โจ |  |
| 2021 | River where the moon rises | เคบีเอส2 | พยองกัง/ยอมกาจิน |  |
| 2023 | My lovely liar | ทีวีเอ็น | มกซลฮี |  |
| 2024 | Serendipity’s Embrace | ทีวีเอ็น | อีฮงจู |  |
ผลงาน > วาไรตี้โชว์

| ปี | รายการ | ออกอากาศ | บทบาท | หมายเหตุ |
| --- | --- | --- | --- | --- |
| 2010 | Running Man | เอสบีเอส | แขกรับเชิญ | ตอนที่ 331 |
| 2012 | Blindly Family | เอ็มบีซี | แขกรับเชิญ |  |
| 2013 | Cool Kiz on the Block | เคบีเอส2 | แขกรับเชิญ |  |
| 2013 | Music Core | เอ็มบีซี | พิธีกร |  |
| 2018 | Because This Is My First Twenty | ไลฟ์ไทม์ | พิธีกร |  |
| 2019 | UNDER19 | เอ็มบีซี | พิธีกร |  |
ผลงาน > โฆษณา

Hanyul (2018)
Pocari Sweat (2015)
Elite (2014-2015)
SOUP (2014-ปัจจุบัน)
Taepung Naengmyeon (2014)
UNIONBAY (2014)
TN Cosmetics (2013)
LG U+ (2013)
Nintendo DS (2012)
Peripera (2015-2018)
SKONO CF (2017)
ผลงาน > ถ่ายแบบ

Vouge Girl
Marie Claire
1st Look
Ceci Campus
Nylon
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2012 | "Let's Walk Together" | Touch |
| 2012 | "Legend of Tears" | Hi.ni |
| 2013 | "I.Y.A.H" | บอยเฟรนด์ |
ผลงานอื่น ๆ > ละครเพลง

| ปี | ชื่อ | บทบาท |
| --- | --- | --- |
| 2009 | The Great Jang-geum |  |
รางวัล

| ปี | รางวัล | สาขา | ผลงานที่เข้าชิง | ผล |
| --- | --- | --- | --- | --- |
| 2012 | 1st K-Drama Star Awards | Best Young Actress | Missing You, Ma Boy | ชนะ |
| 2012 | 5th Korea Drama Awards | Best Young Actress | Moon Embracing the Sun | เสนอชื่อเข้าชิง |
| 2012 | 31st MBC Drama Awards | Popularity Award | Moon Embracing the Sun | เสนอชื่อเข้าชิง |
| 2012 | 31st MBC Drama Awards | Best Young Actress | Moon Embracing the Sun, Missing You | ชนะ |
| 2013 | 13th Korea Youth Film Festival | Best Young Actress | Moon Embracing the Sun, Missing You | ชนะ |
| 2013 | 13th MBC Entertainment Awards | Best Female Newcomer in a Variety Show | Show! Music Core | ชนะ |
| 2013 | 21st SBS Drama Awards | New Star Award | The Suspicious Housekeeper | ชนะ |
| 2013 | 6th Herald-Donga TV Lifestyle Awards | Style Icon Rookie Award | N/A | เสนอชื่อเข้าชิง |
| 2014 | 28th KBS Drama Awards | Excellence Award, Actress in a One-Act/Special/Short Drama | We All Cry Differently | ชนะ |
| 2014 | 14th MBC Entertainment Awards | Most Popular Award in a Variety Show | Show! Music Core | ชนะ |
| 2015 | 8th Korea Drama Awards | Star of the Year | Who Are You: School 2015 | ชนะ |
| 2015 | 30th Korea Best Dresser Swan Awards | Rising Star Award | N/A | ชนะ |
| 2015 | 29th KBS Drama Awards | Best New Actress | Who Are You: School 2015 | ชนะ |
| 2015 | 29th KBS Drama Awards | Netizen Award, Actress | Who Are You: School 2015 | ชนะ |
| 2015 | 29th KBS Drama Awards | Best Couple with Yook Sungjae | Who Are You: School 2015 | ชนะ |
| 2016 | Multimedia & Film Technology Awards | Shining Actress Award | N/A | ชนะ |
| 2016 | KBS Drama Awards | Excellence Award for Special Drama | Page Turner | เสนอชื่อเข้าชิง |
| 2017 | Korea Hallyu Awards | Popular Culture Awards | The Emperor: Owner of the Mask | ชนะ |
| 2017 | 44th MBC Drama Awards | Top Excellence Award, Actress in a Miniseries | The Emperor: Owner of the Mask | เสนอชื่อเข้าชิง |
| 2017 | 44th MBC Drama Awards | Popularity Award, Actress | The Emperor: Owner of the Mask | ชนะ |
แหล่งข้อมูลอื่น

คิม โซ-ฮย็อน ที่อินสตาแกรม (ในภาษาเกาหลี)
คิม โซ-ฮย็อน ที่เอกซ์ (ทวิตเตอร์) (ในภาษาเกาหลี)
"Kim So-hyun", Cyworld (ภาษาเกาหลี), คลังข้อมูลเก่าเก็บจากแหล่งเดิมเมื่อ 23 กันยายน 2015
"Kim So-hyun", SidusHQ (ภาษาเกาหลี), คลังข้อมูลเก่าเก็บจากแหล่งเดิมเมื่อ 2 มิถุนายน 2013
คิม โซ-ฮย็อน ที่ฮันซีเนมา
คิม โซ-ฮย็อน ที่อินเทอร์เน็ตมูวีเดตาเบส
เฉลิม ทองตัน

| เฉลิม ทองตัน |
| --- | --- |

เทศมนตรีเทศบาลเมืองภูเก็ต
ดำรงตำแหน่ง พ.ศ. 2511 – พ.ศ. 2515
นายกสโมสรไลออนส์ภูเก็ต
ดำรงตำแหน่ง พ.ศ. 2519 – พ.ศ. 2520
นายกสมาคมอุตสาหกรรมเหมืองแร่
ดำรงตำแหน่ง Unknown – พ.ศ. 2522
ถัดไป: นายอาทร ต้องวัฒนา
 
ข้อมูลส่วนบุคคล
เกิด: 30 มกราคม พ.ศ. 2467 จ.ภูเก็ต
เสียชีวิต: 7 มิถุนายน พ.ศ. 2545 (78 ปี)
ศาสนา: ศาสนาพุทธ
คู่สมรส: นางพร้อมจิต (สอจีด) ทองตัน (แซ่หนา)

นายเฉลิม (ล่องซี) ทองตัน หรือ "นายหัวลา" หรือ "โกลา" ชื่อเรียกติดปากของชาวภูเก็ต ผู้เป็นปูชนียบุคคลของตระกูล "ทองตัน" ตระกูลใหญ่อีกตระกูลหนึ่งของเมืองภูเก็ต และเป็นบุคคลสำคัญอีกท่านหนึ่งแห่งประวัติศาสตร์เมืองภูเก็ต
ประวัติ

นายเฉลิม ทองตัน เกิดเมื่อวันอังคารที่ 30 มกราคม พ.ศ. 2467 ปีชวด ณ บ้านเลขที่ 21 ถนนเทพกระษัตรี ตำบลตลาดใหญ่ อำเภอเมือง จังหวัดภูเก็ต เป็นบุตรของนายตันเฉ่งเกียด ทองตัน หรือ ขุนตันติวณิชกรรม นายเหมืองแร่ดีบุก (เกิดราว ๆ ปี พ.ศ. 2439-2444 ถึงแก่กรรม พ.ศ. 2484 สิริอายุ 40 ปีกว่า) กับนางซุ่ยโถ แซ่อ๋อง หรือ ปรางทอง ทองตัน (เกิดเดือน พฤษภาคม พ.ศ. 2449 ถึงแก่กรรม วันที่ 6 มีนาคม พ.ศ. 2539 สิริอายุ 90 ปี) และเป็นหลานของนายตันเซียวเซอะ หรือ ขุนชนานิเทศ
นายเฉลิม มีพี่น้องร่วมบิดา-มารดา 14 คน ได้แก่
นางอุดมลักษณ์ งานทวี (ถึงแก่กรรม)
นายเฉลิม ทองตัน (ถึงแก่กรรม)
นางทัศนีย์ งานทวี
นางสุรภี สฤษดิพันธุ์
นายกิตติ ทองตัน (ถึงแก่กรรม)
นางดุสิดา กีรติสุทธิโสภณ (ถึงแก่กรรม)
นางสาวสะอาดศรี ทองตัน
นายธนา ทองตัน (ถึงแก่กรรม)
นางมณีรัตน์ พงษ์นริศร
นายธาตรี ทองตัน (ถึงแก่กรรม)
นายธนกิจ ทองตัน (ถึงแก่กรรม)
นายธีระ ทองตัน
นายสมศักดิ์ ทองตัน (ถึงแก่กรรม)
นายสุทัศน์ ทองตัน
นายธนิต ทองตัน
เมื่อขุนตันติวณิชกรรม (บิดาของนายเฉลิม) ผู้บุกเบิกกิจการเหมืองแร่ดีบุกในภูเก็ต ถึงแก่กรรม เมื่อปี พ.ศ. 2484 ในวัยเพียง 40 กว่าปี ทำให้นายเฉลิมซึ่งเป็นลูกชายคนโต และมีพี่น้องอีก 14 คน จำเป็นต้องหยุดการเรียนจากสหพันธรัฐมาลายูอย่างกะทันหัน เพื่อสานต่อกิจการต่าง ๆ ของบิดา ตั้งแต่อายุเพียง 17 ปี และนายเฉลิมต้องรับภาระหน้าที่สำคัญต่าง ๆ แทนบิดา เพื่อกอบกู้และเรียกร้องสิทธิ์ในทรัพย์สินและมรดกต่าง ๆ อันควรได้ของบิดา และดูแลน้อง ๆ ในวัยกำลังศึกษา
นายเฉลิมเป็นที่รู้จักอย่างกว้างขวางในสังคมทั้งในภาคราชการและภาคเอกชนของเมืองภูเก็ต และเคยได้ดำรงตำแหน่งสำคัญต่าง ๆ มากมาย เคยได้รับเลือกตั้งเป็นสมาชิกสภาเทศบาลเมืองภูเก็ตนานถึง 5 สมัย และเป็นเทศมนตรีเทศบาลเมืองภูเก็ตหลายสมัย เป็นนายกสมาคมอุตสาหกรรมเหมืองแร่ นายกสโมสรไลออนส์ภูเก็ต และยังเป็นประธานสมาคมและชมรมต่าง ๆ อีกหลายแห่ง
ในบั้นปลายชีวิต นายเฉลิม ได้บำเพ็ญคุณประโยชน์ต่อพระพุทธศาสนา โดยได้รับความไว้วางใจจากท่านเจ้าคุณเจ้าอาวาสวัดมงคลนิมิตร (วัดกลาง) แต่งตั้งให้เป็นกรรมการวัด ในตำแหน่ง "ไวยาวัจกร" ติดต่อกันมาหลายสมัย อีกทั้งยังเป็นประธานกรรมการ ประธานจัดงาน ของวัดต่าง ๆ อีกหลายแห่ง ในระยะหลัง นายเฉลิมเริ่มป่วย เดินไม่ค่อยสะดวก และมีอาการหายใจติดขัดด้วยเสมหะในปอดมาก นายเฉลิมได้ถึงแก่กรรมในเวลา 13:45 น. ของวันศุกร์ที่  7 มิถุนายน พ.ศ. 2545 รวมอายุได้ 82 ปี
การศึกษา

จบการศึกษาระดับไฮสคูล จากโรงเรียนเซนต์เซเวีย เกาะปีนัง ประเทศมาเลเซีย
ได้รับใบอนุญาตเป็นผู้ประกอบวิชาชีพวิศวกรรมควบคุม สาขาวิศวกรรมเหมืองแร่
ตำแหน่งหน้าที่การงาน

นายเฉลิมได้มีส่วนร่วมช่วยเหลือสนับสนุนทางการศึกษาในพื้นที่รอบนอกที่ได้ไปประกอบการทำเหมืองอยู่ทั้งในเขตอำเภอถลาง และ อำเภอเมือง ช่วงนั้นโรงเรียนประชาบาลยังอยู่ในการดูแลของกระทรวงมหาดไทย และสำหรับในพื้นที่ตามเขตการศึกษาก็เป็นหน้าที่ขององค์การบริหารส่วนจังหวัดที่จะต้องมีงบสนับสนุน นายเฉลิมมีวิธีการทำงานที่ค่อนข้างจะประหยัด คือเลี่ยงความฟุ่มเฟือยในบางรูปแบบ เพื่อให้เกิดประโยชน์สูงสุดต่อเป้าหมายที่ตั้งไว้
ตั้งแต่ปี พ.ศ. 2511 นายเฉลิมเป็นสมาชิกสภาเทศบาลเมืองภูเก็ต (ปัจจุบันเรียกว่า เทศบาลนครภูเก็ต) หลายสมัย จนกระทั่งรับหน้าที่เป็นเทศมนตรีฝ่ายโยธา มีส่วนร่วมผลักดันในการพัฒนาสะพานหินในระยะหลัง ท่านมีความคิดโดยใช้เครื่องจักรสูบฉีดของเหมืองแร่ และได้สละเครื่องมือต่าง ๆ ให้เทศบาลใช้โดยไม่คิดมูลค่า เพื่อประหยัดค่าใช้จ่าย สามารถขยายเนื้อที่ได้กว้างขวางดังที่ปรากฏอยู่ ตีเป็นมูลค่าไม่น้อยกว่าสิบล้านบาทในสมัยนั้น แทนที่จะนำเรือขุดดูดทรายหรือใช้เครื่องมือต่าง ๆ วิธีการของท่าน ใช้เครื่องมือใช้แล้วของเหมืองแร่ โดยไม่ต้องมีการลงทุน
ช่วงที่นายเฉลิมได้ดำรงตำแหน่งเป็นเทศมนตรีเทศบาลเมืองภูเก็ตอยู่นั้น เป็นช่วงที่รัฐบาลส่วนกลางได้ปกครองโดยคณะปฏิวัติ และเป็นช่วงที่ทางเทศบาลฯเองก็ได้ประสบภาวะวิกฤตเป็นการภายในอยู่ด้วย แต่นายเฉลิมก็ยังได้ฝากผลงานหลายอย่างไว้ เช่น การปรับปรุงสวนสาธารณะ "เขารัง" การทำถนนคอนกรีตหน้าตลาดสด ถนนระนอง และบางส่วนของถนนเยาวราช เป็นต้น จึงนับได้ว่านายเฉลิมได้มีบทบาททางการเมืองท้องถิ่นในภาวะที่บ้านเมืองมีวิกฤตทางการปกครองประเทศอยู่
ในช่วงปี พ.ศ. 2537 - 2542 นายเฉลิมได้สนับสนุนงานเร่งรัดพัฒนาชนบทจังหวัดภูเก็ตต่าง ๆ เช่น มอบที่ดินให้กับสำนักงานเร่งรัดพัฒนาชนบทจังหวัดภูเก็ต เพื่อใช้ในการก่อสร้างทาง เป็นต้น เพื่อประโยชน์ของส่วนรวมและบ้านเมือง
ผลงานที่ท่านภูมิใจที่สุด ได้แก่ การจัดซื้ออาคาร 2 คูหาให้กับร้านสหกรณ์จังหวัดภูเก็ต ก่อตั้งชมรมลูกเสือชาวบ้านจังหวัดภูเก็ต และก่อตั้งสมาคมฮกเกี้ยนจังหวัดภูเก็ต
ตำแหน่งหน้าที่การงาน > ยศ/ตำแหน่งการงาน

เทศมนตรี ฝ่ายการโยธา เทศบาลเมืองภูเก็ต (พ.ศ. 2511 - 2515)
สมาชิกสภาเทศบาลเมืองภูเก็ต (พ.ศ. 2511 - 2533)
นายกสโมสรไลออนส์ภูเก็ต (พ.ศ. 2519 - 2520)
นายกสมาคมอุตสาหกรรมเหมืองแร่ และกรรมการผู้จัดการบริษัทเหมืองแร่ไทยนาประเสริญ จำกัด
ประธานผู้ก่อตั้งชมรมลูกเสือชาวบ้านจังหวัดภูเก็ต และประธานลูกเสือชาวบ้านรุ่น 958 วัดพระนางสร้าง อำเภอถลาง จังหวัดภูเก็ต
ประธานคณะกรรมการดำเนินการ ร้านสหกรณ์จังหวัดภูเก็ต
กรรมการผู้ก่อตั้งสมาคมฮกเกี้ยนจังหวัดภูเก็ต
อุปนายกและกรรมการที่ปรึกษา สมาคมภูเก็ตสามัคคี
ประธานกรรมการโครงการบ้านปรางทอง
ประธานกรรมการบริษัท ภูเก็ตโภคภัณฑ์ จำกัด (ศูนย์ยาคูลท์ภูเก็ต)
ประธานชมรมกล้วยไม้ภูเก็ต (พ.ศ. 2520)
ตำแหน่งหน้าที่การงาน > บทบาทด้านการศึกษาและพระพุทธศาสนา

กรรมการโรงเรียนพิบูลสวัสดี
กรรมการโรงเรียนเทศบาลปลูกปัญญา
กรรมการโรงเรียนบ้านตลาดเหนือ (พ.ศ. 2502)
ไวยาวัจกร วัดมงคลนิมิตร (วัดกลาง)
ไวยาวัจกร และประธานจัดงานประจำปี วัดไชยธาราราม (วัดฉลอง)
ประธานกรรมการวัดเทพนิมิตร
การสมรส และครอบครัว

เฉลิม ทองตัน สมรสกับนางพร้อมจิต (สอจีด) ทองตัน (นามสกุลเดิม แซ่หนา) เมื่อปี พ.ศ. 2490 (ปัจจุบัน นางพร้อมจิตได้ถึงแก่กรรมแล้ว สิริอายุ 94 ปี ด้วยอาการหัวใจหยุดเต้น เมื่อวันที่ 16 กรกฎาคม 2564) มีบุตรธิดา รวม 10 คน ได้แก่
นายนพรัตน์ ทองตัน สมรสกับ นางจารุวรรณ ทองตัน (ถึงแก่กรรม)
นายเบญจรงค์ ทองตัน สมรสกับ นางกันยา ทองตัน (มีธิดา 2 คน)
นายแพทย์เบ็ญจพล ทองตัน สมรสกับ นางลัดดา ทองตัน (มีธิดา 3 คน)
นางขวัญ อึ่งตระกูล สมรสกับ นายวีรชัย อึ่งตระกูล (มีบุตร 2 คน ธิดา 1 คน)
นายเบ็ญจพันธ์ ทองตัน สมรสกับ นางอุทัยวรรณ ทองตัน (มีธิดา 2 คน)
นายเบญจวิทย์ ทองตัน สมรสกับ นางสุพัตรา ทองตัน (มีบุตร 1 คน)
นางรักงาม ผลเจริญ สมรสกับ นายกรณี ผลเจริญ (มีบุตร 2 คน ธิดา 1 คน)
นายคมสัน ทองตัน สมรสกับ นางวันดี เสรีดีเลิศ (มีธิดา 2 คน)
นายคมกริช ทองตัน สมรสกับ นางธริสรา ทองตัน (มีบุตร 1 คน ธิดา 1 คน)
นางบุณณดา เสมอมิตร สมรสกับ นายอนันต์ เสมอมิตร (มีบุตร 1 คน ธิดา 1 คน)
ครอบครัวนายเฉลิม ประกอบไปด้วยสมาชิกในครอบครัว (รุ่นลูกและหลาน) รวม 42 คน
สุสาน

สุสานที่ฝังศพของนายเฉลิม อยู่ที่สุสานควนลิ้มซ้าน (ชื่อทางการ: ควนหงิมสั้น) ตำบลกะทู้ อำเภอกะทู้ จ.ภูเก็ต ตั้งอยู่ด้านขวาของสุสานของขุนตันติวณิชกรรม ไม่ไกลจากสุสานของต้นตระกูลทองตัน ขุนชนานิเทศ
ที่ด้านหน้าของสุสาน ติดแผ่นหินสลักกลอนไว้ มีใจความว่า
"นายหัว มากด้วย บารมี
เฉลิม รัตน์ดั่งรวี ส่องหล้า
ทอง ธรรมชาติเนื้อดี พิสุทธิ์ค่า
ตัน ธนบรรเจิดจ้า สถิตฟ้านิรันดร์เทอญ"
ประพันธ์โดย นายอำนวย สงวนนาม ผู้ว่าราชการจังหวัด พัทลุง
เครื่องราชอิสริยาภรณ์

พ.ศ. 2525 -   เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.) รับพระราชทาน 5 ธันวาคม พ.ศ. 2525
ศาลเจ้าเล่งจูเกียง

| ศาลเจ้าเล่งจูเกียง |
| --- | --- |
靈慈宮

ศาสนา
ศาสนา: ศาสนาชาวบ้านจีน
จังหวัด: จังหวัดปัตตานี
เทพ: เฉ่งจุ้ยจ้อซู, เจ้าแม่ลิ้มกอเหนี่ยว
เทศกาล: พิธีมหาสมโภชเจ้าแม่ลิ้มกอเหนี่ยวปัตตานี
หน่วยงานกำกับดูแล: มูลนิธิเทพปูชนียสถาน (เจ้าแม่ลิ้มกอเหนี่ยว)
ปีที่อุทิศ: พ.ศ. 2117
ที่ตั้ง
ที่ตั้ง: 63 ถนนอาเนาะรู ตำบลอาเนาะรู อำเภอเมืองปัตตานี
ประเทศ: ประเทศไทย
สถาปัตยกรรม
ประเภท: สถาปัตยกรรมจีน
เสร็จสมบูรณ์: พ.ศ. 2407
ทิศทางด้านหน้า: ทิศใต้
ศาลเจ้าเล่งจูเกียง (จีน: 靈慈宮) หรือเป็นที่รู้จักในนาม ศาลเจ้าแม่ลิ้มกอเหนี่ยว เป็นศาลเจ้าตามคติจีนหนึ่งในสามแห่งของจังหวัดปัตตานี ตั้งอยู่บริเวณเชิงสะพานเดชานุชิตในเขตเทศบาลเมืองปัตตานี ถือเป็นศูนย์รวมจิตใจของชาวไทยเชื้อสายจีนในจังหวัดปัตตานีและใกล้เคียง ภายในประดิษฐานเจ้าแม่ลิ้มกอเหนี่ยว (ภาษามลายูปัตตานีว่า โต๊ะแปะกงแมะ หรือโตะกงแมะ) โดยมีตำนานที่ยึดโยงกับสถานที่และโบราณสถานอื่น ๆ ในจังหวัด
ประวัติ

ศาลเจ้าเล่งจูเกียงก่อตั้งขึ้นโดยชาวจีนในเมืองปัตตานีเมื่อปี พ.ศ. 2117 ยุคจักรพรรดิว่านลี่แห่งราชวงศ์หมิงตรงกับรัชกาลสมเด็จพระมหาธรรมราชาแห่งกรุงศรีอยุธยา เดิมมีชื่อว่าศาลเจ้าซูก๋ง เพราะมีโจ๊วซูก๋งหรือพระหมอเป็นเทพหลักของศาล ต่อมาได้รับการบูรณะและจัดงานสมโภชโดยหลวงสำเร็จกิจการจางวาง (ตันจงซิ่น) เมื่อปี พ.ศ. 2407 หลังจากนั้นพระจีนคณานุรักษ์ (ตันจูล่าย) ได้อัญเชิญเจ้าแม่ลิ้มกอเหนี่ยวจากบ้านกรือเซะมาประดิษฐานในศาล และตั้งชื่อศาลใหม่ว่า "ศาลเจ้าเล่งจูเกียง" แต่นิยมเรียก "ศาลเจ้าแม่ลิ้มกอเหนี่ยว" เป็นศาลเจ้าที่เก่าแก่ที่สุดในไทยในปัจจุบัน
ตามตำนานเจ้าแม่ลิ้มกอเหนี่ยวกล่าวว่า เป็นหญิงชาวจีนตระกูลลิ้มหรือหลิม มีพี่ชายชื่อลิ้มโต๊ะเคี่ยมซึ่งต่อมาได้เดินทางมารับราชการที่เมืองปัตตานีและสมรสกับธิดาของเจ้าเมือง เข้ารีตอิสลามและไม่หวนกลับบ้านเกิดเมืองนอน มารดาที่อยู่ในประเทศจีนก็คิดถึงบุตรชายยิ่งนักเพราะไม่ติดต่อกลับมาเลย ลิ้มกอเหนี่ยวสงสารมารดาจึงอาสาออกตามหาพี่ชาย จนพบกับลิ้มโต๊ะเคี่ยมที่บ้านกรือเซะ และอาศัยอยู่ที่นั่นยาวนานก็เพื่อชวนให้พี่ชายกลับเมืองจีนไปพบมารดา แต่พี่ชายกลับปฏิเสธเพราะกำลังสร้างมัสยิดกรือเซะ เมื่อไม่สามารถทำให้พี่ชายกลับประเทศจีนตามความประสงค์ของมารดา ลิ้มกอเหนี่ยวจึงผูกคอตายใต้ต้นมะม่วงหิมพานต์ ด้วยความอาลัย ลิ้มโต๊ะเคี่ยมจึงสร้างฮวงซุ้ยให้แก่น้องสาวตามประเพณี แต่เมื่อชาวจีนได้ทราบถึงความกตัญญูรักษาสัตย์ จึงมีชาวบ้านไปบนบาน ก่อนนำไม้มะม่วงหิมพานต์นั้นมาแกะสลักเป็นรูปเจ้าแม่ลิ้มกอเหนี่ยวประดิษฐานไว้ที่ศาลเจ้ากรือเซะ ภายหลังได้ย้ายไปประดิษฐาน ณ ศาลเล่งจูเกียงจนถึงปัจจุบัน เป็นที่ยอมรับนับถือในกลุ่มชาวไทยเชื้อสายจีนสืบต่อมา แม้กระทั่งลูกหลานชาวจีนที่เปลี่ยนเข้ารับศาสนาอิสลามและใช้ภาษามลายูไปแล้ว แต่บางส่วนก็มีไปขอพรหรือบนบานกับเจ้าแม่ลิ้มกอเหนี่ยว ในวันฮารีรายอก็จะมีการเซ่นสรวงเจ้าแม่ และเมื่อพิธีแห่เจ้าแม่เดือนสามชาวมุสลิมเชื้อสายจีนก็จะไปชมขบวนเพื่อระลึกถึง
ทั้งนี้ศาลเจ้าเล่งจูเกียงมีความศักดิ์สิทธิ์และมีชื่อเสียง โดยมีพระมหากษัตริย์ไทยได้เสด็จมายังศาลเจ้าแห่งนี้สามพระองค์ ได้แก่ พระบาทสมเด็จพระจุลจอมเกล้าเจ้าอยู่หัว, พระบาทสมเด็จพระมงกุฎเกล้าเจ้าอยู่หัว และพระบาทสมเด็จพระมหาภูมิพลอดุลยเดชมหาราช บรมนาถบพิตร โดยพระมหากษัตริย์ทุกพระองค์ที่เสด็จมาจะพระราชทานกระถางธูปเป็นประจำ ได้แก่ พระบาทสมเด็จพระมงกุฎเกล้าเจ้าอยู่หัวและสมเด็จพระนางเจ้าอินทรศักดิศจี พระวรราชชายาได้พระราชทานรูปเคารพเจ้าแม่กวนอิมและกระถางธูปทองเหลืองขนาดใหญ่แก่ศาลเล่งจูเกียง เพื่ออุทิศพระราชกุศลถวายแด่พระบาทสมเด็จพระจุลจอมเกล้าเจ้าอยู่หัว ส่วนพระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง, สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จมาเคารพศาลเจ้าแห่งนี้หลายครั้ง บางครั้งก็เสด็จเป็นการส่วนพระองค์
โครงสร้าง

ศาลเจ้าเล่งจูเกียงมีชั้นเดียว แบ่งเป็นโถงกลาง มีปีกซ้ายและปีกขวา ลานด้านหน้าอาคารมีแท่นบูชาเทวดา โถงกลางมีแท่นบูชาสามแท่น แท่นกลางคือโจ๊วซูกง เป็นเทพประธาน และเจ้าแม่ทับทิม, แท่นซ้ายคือเจ้าแม่ลิ้มกอเหนี่ยวและน้องเจ้าแม่ และแท่นขวาคือตั่วเหล่าเอี้ยหรือเจ้าพ่อเสือและฝูเต๋อเจิ้งเฉิน  ส่วนโถงด้านขวามีเทพซาเจียงกุนและเจ้าแม่กวนอิม และโถงซ้ายมีเทพกุนเต้กุน
ดูเพิ่ม

เจ้าแม่ลิ้มกอเหนี่ยว
มัสยิดกรือเซะ
แหล่งข้อมูลอื่น

แผนที่และภาพถ่ายทางอากาศของ ศาลเจ้าเล่งจูเกียง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
6°52′17″N 101°15′30″E﻿ / ﻿6.871471°N 101.258336°E﻿ / 6.871471; 101.258336
เลนี โยโร

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เลนี ออลีวีเย โยโร
วันเกิด:   (2005-11-13) 13 พฤศจิกายน ค.ศ. 2005 (19 ปี)
สถานที่เกิด:  แซ็ง มอรีซ, ฝรั่งเศส
ส่วนสูง:  1.9 เมตร (6 ฟุต 3 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
หมายเลข:  15
สโมสรเยาวชน
2011–2012:  อัลฟอร์วิลล์
2012–2017:  วิลเนิฟ-ดาสค์
2017–2022:  ลีล
สโมสรอาชีพ*
| ปี |  ทีม |  ลงเล่น |  (ประตู) |
| 2022–2023 |  ลีล บี |  13 |  (0) |
| 2022–2024 |  ลีล |  46 |  (2) |
| 2024– |  แมนเชสเตอร์ยูไนเต็ด |  10 |  (0) |
ทีมชาติ‡
| 2021 |  ฝรั่งเศสรุ่นอายุไม่เกิน 17 ปี |  1 |  (0) |
| 2022 |  ฝรั่งเศสรุ่นอายุไม่เกิน 18 ปี |  5 |  (0) |
| 2023–2024 |  ฝรั่งเศสรุ่นอายุไม่เกิน 19 ปี |  2 |  (0) |
| 2023– |  ฝรั่งเศสรุ่นอายุไม่เกิน 21 ปี |  4 |  (0) |
| 2023– |  ฝรั่งเศสรุ่นอายุไม่เกิน 23 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 มกราคม 2025 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:09, 26 มีนาคม 2024 (UTC)
เลนี ออลีวีเย โยโร (ฝรั่งเศส: Leny Olivier Yoro, เกิด 13 พฤศจิกายน 2005) เป็นนักฟุตบอลอาชีพชาวฝรั่งเศส เล่นในตำแหน่งเซ็นเตอร์แบ็กให้กับแมนเชสเตอร์ยูไนเต็ด ในพรีเมียร์ลีก
โยโร เข้าร่วมอะคาเดมี่ของสโมสรตั้งแต่ยังเด็ก  และกลายเป็นหนึ่งในผู้เล่นทีมชุดใหญ่ที่อายุน้อยที่สุด เมื่อเขาลงประเดิมสนามในลีกเอิงเมื่อเดือนพฤษภาคม 2022 ด้วยอายุเพียง 16 ปี 6 เดือน 1 วัน ในฤดูกาลแรกที่ลงเล่นชุดใหญ่ เขาถูกใช้งานเป็นตัวสำรองเป็นหลัก แต่ในฤดูกาลถัดมา เขาก้าวขึ้นเป็นหนึ่งในผู้เล่นหลักของลีล และได้ประเดิมสนามในฟุตบอลสโมสรยุโรปเป็นครั้งแรกในเดือนสิงหาคม 2023 ในปี 2024 เขาเซ็นสัญญากับแมนเชสเตอร์ยูไนเต็ดด้วยค่าตัว 62 ล้านยูโร (ประมาณ 52.2 ล้านปอนด์) กลายเป็นนักเตะอายุต่ำกว่า 18 ปีที่ค่าตัวแพงที่สุด และเป็นหนึ่งในกองหลังที่ค่าตัวแพงที่สุดในประวัติศาสตร์
โบโรลงเล่นให้ทีมชาติฝรั่งเศสในรุ่นอายุไม่เกิน 17 ปี, 18 ปี, 19 ปี, 21 ปีและ 23 ปี
ชีวิตวัยเด็ก

เลนี โยโร เกิดเมื่อวันที่ 13 พฤศจิกายน 2005 ในเมืองแซ็งมอรีซ ประเทศฝรั่งเศส ได้ไปใช้ชีวิตวัยเด็กที่อัลฟอร์วิลล์ เขามีเชื้อสายไอวอรี่โคสต์ผ่านทางพ่อของเขา โยโรเริ่มเล่นฟุตบอลตั้งแต่อายุ 5 ขวบกับสโมสรอัลฟอร์วิลล์ เล่นอยู่หนึ่งฤดูกาล ก่อนที่จะย้ายตามครอบครัวไปอยู่แถบเมืองลีล เขาเริ่มฝึกฟุตบอลที่เมืองวิลเนิฟว์-ดาสก์ และเข้าร่วมทีมเยาวชนของลีลในปี 2017
ระดับสโมสร > ลีล > 2022–23: ประเดิมสนามในฐานะนักฟุตบอลอาชีพ

"ในช่วงเวลานั้น เลนีอายุเพียง 16 ปี และแนวคิดเบื้องต้นก็คือ การฝึกซ้อมก่อนเปิดฤดูกาลเท่านั้น เพียงสองวันหลังจากนั้น ผมก็พูดว่า 'ไม่ๆ เขาจะอยู่กับเราที่นี่' สำหรับผม ผู้เล่นไม่มีอายุจำกัด ถ้ามีพรสวรรค์ เห็นได้ชัดว่าเขาจะเป็นกำลังสำคัญของทีม ตลอดระยะเวลาที่ทำงานเป็นโค้ชมา ผมไม่เคยเห็นผู้เล่นอายุน้อยคนไหนที่มีความเป็นผู้ใหญ่เท่านี้มาก่อน เขามีคลาสมีความสง่างาม เขาเป็นผู้เล่นที่เล่นได้สวยงาม"
– เปาลู ฟอนเซกา พูดถึงก้าวแรกของโยโร
โยโรประเดิมสนามกับทีมสำรองของลีลในปี 2022 และเซ็นสัญญาอาชีพฉบับแรกกับสโมสรอย่างรวดเร็วในวันที่ 10 มกราคม 2022 เขาลงประเดิมสนามเกมอาชีพกับลีลในลีกเอิง ที่เอาชนะนิส 3-1 เมื่อวันที่ 14 พฤษภาคม 2022 ซึ่งเป็นนัดสุดท้ายของฤดูกาล ในวัย 16 ปี 6 เดือน 1 วัน เป็นผู้เล่นที่อายุน้อยเป็นอันดับสองของลีล รองจากโจแอล เดอปราเตอ-อ็องรี และแซงหน้าเอแดน อาซาร์ ในช่วงต้นเดือนสิงหาคม เขาได้ขยายสัญญาฉบับใหม่กับสโมสรของเขาจนถึงเดือนมิถุนายน 2025
ในฤดูกาลถัดมา โยโรกลายเป็นตัวหลักของทีมชุดใหญ่มีชื่อลงเล่นในลีกเอิง ฤดูกาล 2022–23 เขาเลือกหมายเลข 15 เป็นหมายเลขเสื้อประจำตัวสำหรับการลงเล่นอาชีพครั้งแรก เขาลงเล่นเป็นตัวจริงให้กับทีมครั้งแรกในวันที่ 17 กันยายน ในเกมที่เปิดบ้านเอาชนะตูลูซ 2-1 เปาลู ฟอนเซกา ผู้จัดการทีมในขณะนั้น กล่าวว่า "เลนี สมควรได้รับการลงเล่น จากวิธีที่เขาทำงานหนักกับทีม เขาสมควรได้รับโอกาส เขาทำผลงานได้ดี [...] แม้จะอายุเพียง 16 ปี แต่เขาโชว์ฟอร์มได้อย่างยอดเยี่ยม แสดงให้เห็นถึงความมุ่งมั่น" เขาเป็นกองหลังตัวกลางลำดับที่สี่ ต่อจากกองหลังตัวเก๋าและกัปตันทีมโชเซ ฟอนเต ติอาโก ดยาโล และอเล็กซานโดร เขาลงเล่นในลีกเอิง 13 นัด โดยเป็นตัวจริง 8 นัด และลงเล่นรวมกว่า 750 นาที
ระดับสโมสร > แมนเชสเตอร์ยูไนเต็ด

โยโรเซ็นสัญญากับแมนเชสเตอร์ยูไนเต็ดอย่างเป็นทางการ เมื่อวันที่ 18 กรกฏาคม 2024 โดยเป็นสัญญา 5 ปี จนถึงปี 2029 พร้อมเงื่อนไขขยายสัญญาเพิ่มเติมได้อีก 1 ปี อ้างอิงจากนักข่าวและคอลัมนิสต์หลายคน ค่าตัวแรกเริ่มอยู่ที่ 62 ล้านยูโร (52.2 ล้านปอนด์) ค่าตัวเพิ่มเติมอยู่ที่ 8 ล้านยูโร (6.7 ล้านปอนด์) ขึ้นอยู่กับเงื่อนไข สัญญาของเขาประกอบไปด้วยเงินเดือนประมาณ 5.9 ล้านปอนด์ต่อปี และโบนัสอีก 1.7 ล้านปอนด์ต่อฤดูกาล โยโรได้รับหมายเลขเสื้อ 15 ซึ่งเป็นหมายเลขเดียวกับที่เขาเคยใช้กับสโมสรลีล หมายเลขนี้เคยถูกสวมใส่โดยตำนานของสโมสรอย่างเนมาญา วีดิช ก่อนตัดสินใจเซ็นสัญญากับแมนเชสเตอร์ยูไนเต็ด โยโรยังตกเป็นเป้าหมายของเรอัลมาดริด ปารีแซ็ง-แฌร์แม็ง และลิเวอร์พูล
เชิงอรรถ

↑  แม้ว่ากีลียาน อึมบาเป จะเซ็นสัญญากับปารีแซ็ง-แฌร์แม็ง ตั้งแต่ปี 2017 แต่ในช่วงแรกเขาย้ายมาด้วยสัญญายืมตัวก่อนจะถูกซื้อด้วยค่าตัว 180 ล้านยูโร และการย้ายทีมเสร็จสิ้นในช่วงซัมเมอร์ปีถัดมา หลังจากที่เขาอายุครบ 19 ปี
บริการสุขภาพในประเทศไทย

สมเด็จพระมหิตลาธิเบศร อดุลยเดชวิกรม พระบรมราชชนก พระบิดาแห่งการแพทย์สมัยใหม่, การสาธารณสุข และการศึกษาแพทยศาสตร์สมัยใหม่ของประเทศไทย
กระทรวงสาธารณสุขเป็นหน่วยงานควบคุมดูแลการสาธารณสุขและวิชาชีพสาธารณสุข ร่วมกับหน่วยงานภาครัฐอื่น รายจ่ายด้านสาธารณสุขของประเทศไทยคิดเป็นร้อยละ 4.3 ของจีดีพีในปี 2552
องค์การอนามัยโลกระบุว่าประเทศไทยมี "มีประวัติศาสตร์การพัฒนาสุขภาพยาวนานและสำเร็จ" และมีการสถาปนาระบบประกันสุขภาพถ้วนหน้าตั้งแต่ปี 2545